शीर्षक: पाकिस्तान चार विकेट खोकर 275 पर\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
तौफ़ीक़ ने शानदार बल्लेबाज़ी करते हुए 16 चौकों की मदद से 111 रन बनाए.

इमरान फ़रहत और आसिम कमाल ने भी उनका अच्छा साथ दिया, फ़रहत ने 41 और अपना पहला टेस्ट मैच खेल रहे आसिम कमाल 49 रन बनाकर अभी विकेट पर जमे हुए हैं.

दक्षिण अफ्रीका की टीम ने अपनी पहली पारी में 320 रन बनाए थे जिसके जवाब में खेल के दूसरे दिन पाकिस्तान ने चार विकेट खोकर 275 रन बनाए.

शोएब का कमाल

पाकिस्तान की ओर से ऑफ़ स्पिनर शोएब मलिक ने अपनी शानदार गेंदबाज़ी से दक्षिण अफ़्रीकी बल्लेबाज़ों की कमर तोड़ दी और चार विकेट चटकाए.

दूसरी ओर दक्षिण अफ़्रीका को उस समय तगड़ा झटका लगा, जब अच्छी बल्लेबाज़ी कर रहे गैरी कर्स्टन शोएब अख़्तर की एक बाउंसर पर घायल हो गए और फिर पिच पर नहीं लौट पाए.

टीम के कोच एरिक साइमंस ने कहा कि कर्स्टन को लगी चोट दक्षिण अफ़्रीका के लिए झटका है, लेकिन उन्होंने उम्मीद जताई कि वे दूसरी पारी में बल्लेबाज़ी कर पाएँगे.

कर्स्टन को चोट उस समय लगी, जब वे 53 रन पर खेल रहे थे.

कर्स्टन के अलावा विकेट कीपर मार्क बाउचर ने शानदार बल्लेबाज़ी की और सबसे ज़्यादा 72 रन बनाए.